《女冠子》
宋代·佚名

同云密布。撒梨花、柳絮飞舞。楼台诮似玉。向红炉暖阁院宇。

深庭广排筵会，听笙歌犹未彻，渐觉轻寒，透帘穿户。

乱飘僧舍，密洒歌楼，酒帘如故。

想樵人、山径迷踪路。料渔人、收纶罢钓归南浦。路无伴侣。

见孤村寂寞，招飐酒旗斜处。南轩孤雁过，呖呖声声，又无书度。

见腊梅、枝上嫩蕊，两两三三微吐。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。